Bukkehornkløver

Bukkehornkløver (Trigonella foenum-graecum) er en plante i erteblomstfamilien. Planten vokser omkring Middelhavet og i Sør-Asia. Den har lysegrønne blader, hvite blomster og kan bli 60 cm høy. Særlig plantens frø er populært som krydder i indisk og thailandsk matlaging, og er en viktig ingrediens i de fleste karriblandinger. Plantens blader (tørkede og friske) brukes også som krydderurt.

Bukkehornkløverfrø treffer man oftest på i tørket tilstand. De er gullige og rombeformete og meget harde. Frøene inneholder blant annet stoffet sotolon, som er kraftig aromatisk og hovedansvarlig for den karakteristiske karrilukten. Selv inntak av ganske små mengder bukkehornkløverfrø kan gi kraftig lukt fra svette og urin. Bukkehornkløver kan gi alvorlige allergiske reaksjoner hos mennesker med allergi mot planter i erteblomstfamilien, deriblant peanøtter.

Referanser

Eksterne lenker 
 

Hvite blomster
Erteblomstfamilien
Tradisjonell kinesisk medisin
Planter formelt beskrevet i 1753
Planter formelt beskrevet av Carl von Linné
Medisinplanter